Signicat

Signicat er et norsk teknologiselskap som leverer nettbaserte digitale identitetstjenester til offentlig og privat sektor. Selskapet tilbyr løsninger for elektronisk identifikasjon, autentisering, elektronisk signatur og andre identitetstjenester for bransjer med høye regulatoriske krav. Hoveddelen av kundene kommer fra finansbransjen. 

Signicat har hovedkontor i Trondheim, og avdelingskontorer i en rekke europeiske byer, herunder Oslo, Bergen, København, Stockholm, Esbo, Rotterdam, Brussel, Frankfurt, Lisboa og București.

Signicat er et spin-off selskap fra Kantega og porteføljeselskap av Viking VentureInvestigate: Major international investment in Digital Identity og Nordic Capital. Det er eid av de opprinnelige Kantega-aksjonærene gjennom selskapet Secure Identity Holding, Viking Venture, Nordic Capital og nåværende og tidligere ansatte.Proff: Signicat: Aksjeposter og eiere

 Historie 
Signicat har sitt utspring i det norske IT-selskapet Kantega, som i 2005 etablerte en tjeneste som tilbød elektronisk signatur og sikker innlogging med ulike typer  eID i nettskyen.Digi: Klar med Norges første sikkerhetsportal

Denne satsingen ble i 2006 organisert som et heleid datterselskap under navnet Kantega Secure Identity. Datterselskapet ble i 2007 skilt ut som selvstendig selskap under navnet Signicat.Asker og Bærum Budstikke: Fornebu-selskap skal erobre Europa  

I 2008 gikk investeringsselskapet Viking Venture inn på eiersiden i Signicat med 10 millioner kroner.Digi: Norsk IT-selskap får penger til å stoppe ID-tyveri Disse midlene brukte Signicat til å etablere lokale salgskontorer i Danmark, Sverige og Finland. Signicat ble etterhvert en dominerende leverandør innen digital identitet og signatur for nordiske finansinstitusjoner.Adressa: Signicat fra Trondheim selger ID-løsninger til 124 banker i Norden  

Signicat etablerte seg i land utenfor Norden, og i Nederland inngikk selskapet partnerskap med RabobankCNBC: Rabobank and Signicat target Dutch digital identity market for Rabo Identity Services, en bankledet Digital Identity Service Provider som ble lansert 2017. Siden den gang har Signicat gradvis etablert seg i flere andre ledende europeiske markeder.  

Juli 2019 kjøpte Signicat den norske identitetsspesialisten Idfy, og i 2020 kjøpte Signicat den nederlandske identitetsspesialisten Connectis. I 2021 kjøpte selskapet den spanske aktøren ElectronicID.

 Teknologi 
Gjennom sin digitale identitetsplattform (Digital Identity Platform) tilbyr Signicat løsninger for digitale identitetsjenester. Bedrifter kan koble seg opp mot kundene sine ved å overholde sikkerhetskrav og Hvitvaskingsdirektivet. 

Signicats plattform inkluderer tilkoblinger til over 35 elektroniske ID-er, innlogging med sosiale plattformer samt verifiseringsmetoder som dokumentskanning, ansiktsgjenkjenning og to-veis videoverifisering.

 Utmerkelser 
I 2021 ble Signicat kåret av Financial Times til et av de raskest voksende selskapene i Europa. I 2019 vant Signicat og Rabobank flere priser, inkludert Celent Model Bank Award, Financial Innovation Award og Banking Technology Award.

Andre priser har inkludertBanking Technology Awards (2020), World eID & Cybersecurity Innovation Award (2017)Adressa: Signicat hedres i utlandet og oppretter kontor i Tyskland , Deloitte Norwegian Technology Fast 50 List (2017), Smart Security Week Innovation Award (2017), Florin Awards (2018), Norwegian Fintech Achievement Award (2017), Future Payments 2013 og Cards Payments Innovation Award (2013).

 Referanser 

Kategori:Norske IT-selskaper